Ցիվիտաս Մետրոպոլիտանո

**«Ցիվիտաս Մետրոպոլիտանո»** (), նաև կրում է **«Փեյնետ»** անվանումը (, Գրեբեշոկ), ֆուտբոլային մարզադաշտ Մադրիդ քաղաքում (Իսպանիա)։ 2017/2018 մրցաշրջանից սկսած՝ իսպանական «Ատլետիկո Մադրիդ» ֆուտբոլային ակումբի տնային մարզադաշտը։

## Պատմություն
Մարզադաշտը հիմնադրվել է 1990 թվականին։ Շինարարությունն իրականացվել է 1990-1993 թվականներին։ Մարզադաշտի տարողությունը կազմել է 20 000 հանդիսական։ Բացումը տեղի է ունեցել 1994 թվականի սեպտեմբերի 6-ին։

1996 թվականի օգոստոսի 28-ին մարզադաշտում տեղի  է ունեցել 1996 թվականի ֆուտբոլի Իսպանիայի Սուպերգավաթի պատասխան հանդիպումը «Ատլետիկո Մադրիդի» և «Բարսելոնայի» միջև։ «Ատլետիկոն» հաղթել է 3:1 հաշվով։ Սակայն գավաթակիր է դարձել «Բարսելոնան», որն առաջին խաղում հաղթել էր 5:2 հաշվով։

2002 թվականի սեպտեմբերի 21-22-ը մարզադաշտում տեղի է ունեցել IAAF 2002 թվականի թեթև աթլետիկայի աշխարհի գավաթը։

2004 թվականին մարզադաշտը փակվել է։

### Նոր մարզադաշտ
2013 թվականի սեպտեմբերի 11-ին «Ատլետիկո Մադրիդը» հայտարարել է, որ իր նոր մարզադաշտը կկառուցի Լա Պեյնետա մարզադաշտի տեղում։

Մարզադաշտի տարողությունը կկազմի 67 000 հանդիսական։ Շինարարության արժեքը՝ 240 մլն եվրո։

2017/2018 մրցաշրջանից սկսած հանդիսանում է «Ատլետիկոյի» տնային մարզադաշտը։

2016 թվականի դեկտեմբերի 9-ին ակումբը հայտարարեց, որ նոր մարզադաշտը կկոչվի *Վանդա Մետրոպոլիտանո* (): *Վանդան* չինական Wanda Group ընկերության անդրադարձն է (ակումբի սեփականատերերից մեկը), իսկ *Մետրոպոլիտանոն* անդրադարձ է «Մետրոպոլիտանո դե Մադրիդ» մարզադաշտին (ակումբի տնային մարզադաշտը 1923-1936 և 1943-1966 թվականներին)։

2017 թվականի սեպտեմբերի 16-ին մարզադաշտում կայացավ առաջին պաշտոնական հանդիպումը։ Իսպանիայի առաջնության 4-րդ տուրում «Աթլետիկոն» սեփական հարկի տակ 1:0 հաշվով հաղթեց «Մալագային»։ Միակ գոլը խփել է Անտուան Գրիզմանը։

2017 թվականի նոյեմբերի 13-ին մարզադաշտում Իսպանիայի գավաթի խաղարկության «Աթլետիկո» — «Էլչե» հանդիպման ժամանակ մարզադաշտում առաջին անգամ օգտագործվել են տեսահոլովակների կրկնություններ։

2018 թվականի ապրիլի 21-ին մարզադաշտում առաջին անգամ տեղի ունեցավ ֆուտբոլի Իսպանիայի Գավաթի եզրափակիչը։ «Բարսելոնան» 5:0 հաշվով ջախջախեց «Սևիլիային».

2018-19 մրցաշրջանից առաջ «Ատլետիկոն» սահմանել է վաճառված 56 407 աբոնեմենտի ռեկորդ (մարզադաշտի տարողունակության 83%-ը)։

2018 թվականի ամռանը Մադրիդի մետրոպոլիտենը որոշում է կայացրել «Էստադիո Օլիմպիկո» կայարանը վերանվանել «Էստադիո Մետրոպոլիտանո»՝ «Վանդա Մետրոպոլիտանո» արենայի մոտակայքում գտնվելու պատճառով։

2019 թվականի հունիսի 1-ին մարզադաշտում կայացավ ՈՒԵՖԱ-ի Չեմպիոնների լիգայի 2018-2019 թվականների խաղարկության եզրափակիչը, որում «Լիվերպուլը» 2:0 հաշվով հաղթեց «Տոտենհեմին»։

2022 թվականի հուլիսի 19-ին Wanda Group-ի հետ համաձայնագրի ավարտի պատճառով մարզադաշտը փոխել է անվանումը՝ դառնալով Ցիվիտաս Մետրոպոլիտանո ()

## Տես նաև
* Ատլետիկո Մադրիդ
* Տիրո Դել Պիչոն
* Կամպո դե Օ'Դոննել
* Վիսենտե Կալդերոն

## Արտաքին հղումներ
* Տեղեկություններ «Ատլետիկո Մադրիդի» կայքում
* Նկարագրություն StadiumDB.com

## Ծանոթագրություններ

Կատեգորիա:1984 ֆուտբոլում
Կատեգորիա:1994 հիմնադրումներ
Կատեգորիա:1994 հիմնադրումներ Եվրոպայում
Կատեգորիա:2017 հիմնադրումներ
Կատեգորիա:Իսպանիայի ֆուտբոլիային մարզադաշտեր
Կատեգորիա:Մադրիդ
Կատեգորիա:Մադրիդի շենքեր և կառույցներ
Կատեգորիա:Մադրիդի սպորտային կառույցներ
Կատեգորիա:Մարզադաշտեր Իսպանիայում
Կատեգորիա:Մարզադաշտեր այբբենական կարգով
Կատեգորիա:Սպորտը Մադրիդում
Կատեգորիա:Ֆուտբոլը Մադրիդում